google/wiki40b huggingface dataset:
Sonderkommando

Sonderkommando (nem. zvláštny oddiel/zvláštne komando) boli pracovné sily v nacistických vyhladzovacích táboroch.

Úloha

Komandá tvorili väzni (prevažne židia), ktorí boli využívaní na prácu v plynových komorách a peciach na spaľovanie ľudí. Neboli priamo zainteresovaní v zabíjaní, ich úlohou bola likvidácia tiel v spaľovniach. Pretože tieto komandá disponovali tajnými informáciami a metódami nacistického Nemecka, boli pravidelne vraždení. Okamžite sa vytvorilo nové komando, ktorého prvou úlohou bola likvidácia tiel ich predchodcov. Dňa 2. augusta 1943 prepuklo v koncentračnom tábore Treblinka povstanie, kde približne 100 väzňov utieklo z tábora a podobné povstanie 14. októbra 1943 v Sobibóre .

Filmografia

Povstanie v Sobibóre zachytáva aj film s názvom Escape from Sobibor (1987). Povstanie a život Sonderkommanda v Osvienčime zachytil film Šedá zóna (2001).
Dravegny

Poloha

Obec má rozlohu 15,67 km². Najvyšší bod je položený 227 m n. m. a najnižší bod 82 m n. m.

Obyvateľstvo

Počet obyvateľov obce je 142 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
DJ Company

Biografia

Skupina mala celkovo 4 populárne hity ktoré dosahovali hudobné priečky v hitparádach najmä v Spojených štátoch. Išlo o hity ako „Rhythm of Love“, „Forever Young“, „Hey Everybody“ a „I Can Be Your Lover“. Za celé pôsobenie skupina vydala celkovo 2 albumy. Od roku 1994 sa zapojila do spolupráce na rôznych hudobných kompiláciách kde sa objavili aj ich hity, išlo o kompilácie ako Dance Pool Vol. 3 (1994), Mr Music Hits 6/94 (1994), The House of Trance (1994), Larry Präsentiert: Musketier Hits 94 (1994), Dance Now! (1994), Supersonic Megadance Vol 1 (1995), Dance Now! Vol. 8 (1994), Shark Attack Five (1994), Deep Magic Dance 30 (1994), Euro Dance Pool (1995), Dancin Floor (1995), If You Love Dance (1996), All Stars Dance Hits 97 (1997), Utopia (1997), Welcome To The Epidrome (1998), Dance Now! 9 (1998), Dance Now! 11 (1995) a Dancemania 9 (1998).
Gainneville

Poloha

Obec má rozlohu 4,65 km². Najvyšší bod je položený 107 m n. m. a najnižší bod 25 m n. m.

Obyvateľstvo

Počet obyvateľov obce je 2 699 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Buxy

Poloha

Obec má rozlohu 11,92 km². Najvyšší bod je položený 428 m n. m. a najnižší bod 186 m n. m.

Obyvateľstvo

Počet obyvateľov obce je 2 180 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Penica popolavá

Opis

Penica popolavá meria 13 – 13,5 cm a váži 11 – 13 g . Chrbát je sivohnedej farby, cez oko sa tiahne tmavšia páska, ostro kontrastujúca s bielou farbou hrdla a hrude.

Hlas

Spev
4,3 s, Slovensko
Penica popolavá spieva veľmi často, jej typický drnčavý spev znie ako "dededededededede" alebo "dlülülülülü". Vydáva ho v rovnakej tónovej výške a predchádza mu tiché švitorenie. Volá "tjäk" alebo"čä-dä-dä-dä".

Výskyt a stav na Slovensku

Penica popolavá bola zaznamená v 94 % mapovacích kvadrátov. Hniezdi od nížin až po 1 650 m n. m..
Odhadovaný počet hniezdiacich párov je 40 000 – 80 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Stupeň ohrozenia S – vyhovujúci ochranársky status.

Biotop

Penica popolavá je typický druh v miestach prechodu medzi lesom a krovinatou krajinou (nie úplne na slnku), častá je v mestách v parkoch a záhradách, kde vyhľadávajú ozdobné kríky aj kríky s plodmi.

Hniezdenie

Hniezdi dvakrát do roka, hniezdo umiestňuje v kríkoch nízko nad zemou. Na 4 – 6 vajíčkach sedia obaja rodičia 11 – 12 dní a po vyliahnutí ich kŕmia 10 – 11 dní.

Potrava

Živí sa hmyzom a plodmi.
Stong-pa-ňid

Stong-pa-ňid (tib. vyslovuj tongpaňi) alebo sans. šúnjatá – nezrodené, beztvárne, to, z čoho vzniká všetka tvorba, stav, ktorý je pred a nad všetkou tvorbou, ak sa vôbec dá nevyjadriteľné previesť do ľudského jazyka.
Slovak Telekom

Optická sieť

Slovak Telekom, a.s., v súčasnosti pracuje na rozširovaní pokrytia optickou sieťou. Optika je v súčasnosti dostupná na vybraných sídliskách v Bratislave, Banskej Bystrici, Košiciach, Nitre, Trenčíne, Prešove, Žiline, Poprade, Michalovciach a vo Zvolene, Brusne, Podbrezovej, Krupine...

T-Mobile Slovensko

T-Mobile Slovensko bola do 1. 7. 2010 spoločnosť na Slovensku poskytujúca telekomunikačné služby - mobilnej komunikácie alebo služby dátových sietí. Telekom evidoval 2,34 mil. aktívnych SIM kariet, čo predstavuje 38,5% podiel na trhu (3Q/2018). 
Spoločnosť T-Mobile Slovensko prevádzkovala štyri siete - sieť GSM (v pásmach 900 a 1800 MHz), verejnú dátovú sieť VDS, analógovú sieť NMT a sieť 3G UMTS. Sieť GSM bola budovaná od roku 1997 pomocou technológie švédskej spoločnosti Ericsson. Používanie analógovej siete NMT sa na Slovensku datuje od roku 1991. T-Mobile Slovensko vdýchol tejto sieti nový život, keď nasadil technológiu Flash-OFDM alebo tiež FLARION, ktorá umožňuje rýchle dátové prenosy. Technológiu Flarion využil ako prvý operátor na svete pre celonárodné nasadenie. 25. februára 2006 ako prvý mobilný operátor na Slovensku spustil komerčnú prevádzku siete UMTS.

Vlastnícke vzťahy

100 % akcií spoločnosti T-Mobile Slovensko vlastnila akciová spoločnosť Slovak Telekom. Majoritným vlastníkom Slovak Telekomu je nemecká telekomunikačná spoločnosť Deutsche Telekom AG (100%)
Do 2. mája 2005 pôsobila spoločnosť pod obchodným názvom EuroTel Bratislava. Spolupráca EuroTelu a spoločnosti Telekom sa datuje od času, kedy Deutsche Telekom prevzal Slovenské Telekomunikácie (neskôr Slovak Telecom, teraz Slovak Telekom) a prostredníctvom nich aj 51% podiel v spoločnosti EuroTel Bratislava.
K prvému júlu 2010 spoločnosť T-Mobile Slovensko zanikla a všetky jej aktivity a zamestnanci boli začlenení do materskej spoločnosti Slovak Telekom.
Ainhice-Mongelos

Poloha

Obec má rozlohu 10,3 km². Najvyšší bod je položený 546 m n. m. a najnižší bod 195 m n. m.

Obyvateľstvo

Počet obyvateľov obce je 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lacarry-Arhan-Charritte-de-Haut

Poloha

Obec má rozlohu 23,32 km². Najvyšší bod je položený 1 464 m n. m. a najnižší bod 240 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beauvais-sur-Tescou

Poloha

Beauvais-sur-Tescou má rozlohu 12,1 km². Najvyšší bod je položený 230 m n. m. a najnižší bod 128 m n. m.

Obyvateľstvo

Beauvais-sur-Tescou má 298 obyvateľov (2009).
Graf vývoja obyvateľstva:
Zdroje: INSEE
Zámorské územie (Francúzsko)

Zámorské územie (franc. Territoire d'outre-mer, alebo skr. TOM) je administratívna jednotka Zámorského Francúzska. V minulosti bola pomerne častá, dnes sú zámorským územím (čiastočne) už len Francúzske južné a antarktické územia.
Latoue

Poloha

Obec má rozlohu 17,62 km². Najvyšší bod je položený 488 m n. m. a najnižší bod 333 m n. m.

Obyvateľstvo

Počet obyvateľov obce je 316 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kim Clijstersová

Tenisová kariéra

Na jeseň 1999, vyhrala svoj prvý turnaj WTA vo dvojhre (Luxemburg), krátko nato si pripísala prvý úspech aj vo štvorhre, dejiskom bola Bratislava.
Prvé finále na prestížnom Grandslame dosiahla o dva roky neskôr na French Open, keď prehrala s Jennifer Capriatiovou, 12 – 10 v rozhodujúcom sete. Ďalší významný úspech prišiel koncom roku, keď vyhrala WTA Tour Championships v Los Angeles, pričom vtedajšiu svetovú jednotku Serenu Wiliamsovú, doslova zmietla z kurtu.
Najúspešnejší rok v jej kariére bol 2003. Vyhrala deväť turnajov, vrátane svetového šampionátu WTA Tour, dosiahla dve grandslamové finále (French Open a US Open) – v oboch prehrala so svojou krajankou J. Heninovou-Hardennovou. Bola svetovou jednotkou niekoľko týždňov, napokon rok ukončila ako dvojka za zmienenou Heninovou.
Rok 2004 začala štvrtou finálovou účasťou na Grandslame Australian Open kde opäť prehrala s veľkou rivalkou Justine. Neskôr zvíťazila na turnajoch v Paríži a Antverpách. Bohužiaľ, potom ju postihli zdravotné ťažkosti so zápästím, ktoré si vyžadovali chirurgický zákrok, a spôsobili jej neúčasť na ďalších turnajoch v tomto roku.

2005

Vo februári 2005, sa vrátila na kurty, po takmer roku nútenej prestávky, spôsobenej zraneniami. Podaril sa jej úspešný návrat medzi tenisovú špičku, keď ako nenasadená hráčka dosiahla 14 víťazstiev v rade proti najlepším svetovým hráčkam. Vyhrala prestížne turnaje Indian Wells Masters i Miami (porazila päť zo šiestich hráčok vtedajšej najlepšej šestky).
Vysnívaný titul z grandslamu sa jej podarilo získať na US Open. Vo finále porazila Mary Pierceovú 6 – 3, 6 – 1, zinkasovala 2,2 miliónov USD — rekordnú sumu v ženskom športe. Pôvodne mala dostať o polovicu menej, ale pretože triufovala aj na U.S. Open Series, obdržala bonus 100%.
Spolu vyhrala v roku 2005 9 turnajov, posledným bol Gaz de France Stars v Hasselte.
5. septembra 2005 ukončila spoluprácu s trénerom Marcom Dehousom a rozhodla sa pre individuálnu prípravu
V roku 2005 na WTA Tour Championships Clijstersová vypadla už pod dvoch zápasoch. Prvou prehrou bola tá v strhujúcom zápase s Mary Pierceovou (6 – 1, 4 – 6, 7 – 6). Amélie Mauresmová ju porazila v druhom (6 – 3, 7 – 6). 
Za svoju kariéru získala spolu 34 titulov vo dvojhre a 11 titulov vo štvorhre.
Tronchoy

Poloha

Obec má rozlohu 6,59 km². Najvyšší bod je položený 228 m n. m. a najnižší bod 123 m n. m.

Obyvateľstvo

Počet obyvateľov obce je 151 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biela nemoc

Biela nemoc (Bílá nemoc) je dráma v troch dejstvách českého spisovateľa a dramatika Karla Čapka z roku 1937. Dielo je alegóriou na zničujúcu moc nacizmus a vojny.

Idea diela

Podnetom k napísaniu tejto hry bolo narastajúce nebezpečenstvo agresívneho nemeckého národného socializmu. V hre sa voči sebe stretávajú dva diametrálne rozdielne morálne postoje – na jednej strane je to humanita, a na druhej je to totalitná diktatúra bažiaca po moci a krvi. Hra je burcujúcim apelom na ľudské svedomie.

Prvé dejstvo

Od troch malomocných a neskôr aj z rozhovoru Sigelia s novinárom, sa dozvedáme o strašnej chorobe, ktorá zachvátila celý svet. Záhadná „biela nemoc“, zvaná aj pejpinské malomocenstvo alebo Čengova choroba, postihuje iba ľudí starších ako štyridsaťpäť rokov. Prvým príznakom choroby je biely necitlivý fľak na koži, podľa ktorého aj choroba dostala meno. Na chorobu neexistuje žiadny liek, jedinou pomocou sú prostriedky proti zápachu, ktorý sa šíri z rozkladajúcich sa tiel, a morfium, ktoré zmierňuje bolesť trpiaceho.
Lekári sú bezradní, až kým sa neobjaví Galén. Sigelius neberie Galéna vážne, no neskôr keď sa dozvie, že Galén študoval u významného vedca, doktora Lilienthala, hneď prejaví záujem i ochotu Galénovi pomôcť. Galén má liek na „bielu nemoc“, avšak odmieta prezradiť jeho zloženie. Sigelius si mylne myslí, že Galén má svoje zištné dôvody, no nakoniec mu povolí odskúšať svoju liečbu na chudobných pacientoch z izby číslo 13. Po krátkom čase sa dostavujú prvé viditeľné úspechy Galénovej liečby, no všetku slávu zožne Sigelius. O novú liečbu sa zaujíma aj samotný Maršal a novinári. Novinárom Galén oznámi svoju podmienku na to aby sprístupnil liek všetkým ľuďom, pretože doteraz Galén lieči len chudobných. Galénovou podmienkou je večný mier, čím apeluje najmä na ľudí s mocou. Týmto vyhlásením Galén vzbudí veľké pohoršenie a Sigelius ho vyhadzuje z nemocnice.

Druhé dejstvo

Obeťou zákernej choroby sa taktiež stal majiteľ tovární na výrobu zbraní a munície, barón Krüg. Najprv sa s prosbou o pomoc obracia na Sigelia, ale ten ako jediné riešenie vidí izoláciu chorých. Krüg sa preto prezlečie za žobráka a žiada Galéna o pomoc. Galén ho však spoznáva a odmieta ho liečiť. Krüg mu ponúka peniaze na propagandu mieru, no Galén chce aby ju viedol Krüg sám. Krüg to odmieta a odchádza informovať Maršala o stave produkcie munície. Taktiež sa mu zdôveruje s tým, že už tiež ochorel na „bielu nemoc“ a snaží sa presvedčiť Maršala, aby vyhlásil mier a tak spasil jeho i ostatných. Maršal odmieta a necháva priviesť Galéna, aby ho presvedčil začať s Krügovou liečbou. Galén s Maršalom polemizujú o vojne – Galén ju odsudzuje, Maršal ju vyzdvihuje a oslavuje. Galén sa už takmer rozhodne Krüga liečiť, keď celý problém vyrieši strohý telefonický oznam, že barón Krüg spáchal samovraždu.
Eugene O’Neill

Život

Narodil sa na Broadwayi v hotelovej izbe v hereckej rodine. Jeho otec bol írsky herec James O'Neill a matka Ella Quinlanová. Chodil do katolíckej školy, v ktorej získal vzťah k literatúre.
 
Nedokončil univerzitu v Princetone, odišiel na západné pobrežie, kde strávil pár rokov pod vplyvom alkoholu a depresívnych stavov. Skúšal sa uživiť ako námorník, zlatokop v Hondurase, zamestnanec hereckej spoločnosti, tajomník a zamestnanec amerického poštového úradu. V roku 1910 bol už v Greenwich Village(New York) ako člen umeleckej bohémy, kde sa spriatelil s vodcom komunistickej strany USA Johnom Reedom. O'Neill mal vážny citový vzťah s jeho manželkou spisovateľkou Louise Bryantovou. V rokoch 1912-13 sa liečil na tuberkulózu, ktorú zrejme získal kvôli namáhavému zamestnaniu námorníka na lodiach. Vtedy sa rozhodol písať hry. Zamestnal sa v New London Telegraph čo mu umožnilo písať poéziu. V roku 1909 sa oženil a mal syna Eugena juniora. Rozviedol sa v roku 1912. 
Absolvoval dvojročný dramatický kurz na Harvardovej univerzite - 47. Workshop v rokoch 1914 a 1915. R. 1917 sa oženil s Agnes Boultonovou, autorkou komerčne úspešných románov a odišli spolu do Francúzska na polročný pobyt. Mali spolu dve deti, z ktorých jednou bola aj Oona O'Neill, neskoršia Ooona Chaplinová. V roku 1927 sa rozviedol a vzápätí oženil s herečkou Carlottou Monterey, s ktorou zotrval do konca života.

Umelecká kariéra

V roku 1916 začal spolupracovať s hereckým ansámblom „Provincetown players“, pre ktorý napísal svoje skoré divadelné hry. Hry boli hrané v Provincetowne a v Greenwich Village, neskôr sa preniesli na Broadway. V roku 1920 tam bola uvedená jeho prvá hra „Beyond the Horizon“ - Za horizontom a mala veľký úspech. Dostal za ňu Pulitzerovu cenu za drámu.
Senianska mokraď

Vymedzenie

Podcelok zaberá rovinaté územie v severovýchodnej časti Východoslovenskej roviny, v širšom okolí Senianskych rybníkov. Na severe krátkym úsekom susedí Zalužická pahorkatina, patriaca do Východoslovenskej pahorkatiny, zvyšné podcelky v okolí patria do Východoslovenskej roviny: západným smerom susedí Iňačovská tabuľa a Laborecká rovina, juhovýchodným smerom nadväzujú Kapušianske pláňavy. Na severe susedí Sobranecká rovina a Závadská tabuľa.

Chránené územia

V centrálnej časti podcelku sa nachádzajú Senianske rybníky, ktoré sú národnou prírodnou rezerváciou. Ide o významnú ornitologickú lokalitu v rámci celej strednej Európy a svojím vedeckým a ochranárskym významom nadobudla medzinárodný charakter.

Osídlenie

Rovinaté, no na značnej časti močaristé územie patrí medzi riedko osídlené oblasti, kde sa nachádza len niekoľko menších obcí. Ležia najmä v severnej časti a sú prepojené cestami III. triedy.

Doprava

Južnou časťou územia vedie cesta II/555, spájajúca Michalovce a Veľké Kapušany.
La Fage-Montivernoux

Poloha

Obec má rozlohu 37,77 km². Najvyšší bod je položený 1 292 m n. m. a najnižší bod 1 030 m n. m.

Obyvateľstvo

Počet obyvateľov obce je 164 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Maratón (beh)

Maratón alebo maratónsky beh je beh na dlhú vzdialenosť, ktorého trať meria 42,195 km (26 míľ a 385 yardov). Jeho vznik bol inšpirovaný legendou o gréckom vojakovi Feidippidovi, ktorého v roku 490 pred Kr. vyslali z mesta Maratón do Atén, aby oznámil, že Peržania boli zázračne porazení v bitke pri Maratóne. Podľa legendy zabehol celú vzdialenosť bez zastavenia sa, ale krátko po tom, ako odovzdal odkaz o víťazstve skolaboval od vyčerpania a umrel.

Dejiny

Grécky historik Herodotos, hlavný zdroj informácií o grécko-perzských vojnách, sa zmieňuje o Feidippidovi ako o poslovi, ktorý bežal z Atén do Sparty s prosbou o pomoc, keď sa Peržania vylodili pri meste Maratón v Grécku s úmyslom zajať a zotročiť Atény. Podľa Herodota Feidippides ubehol vzdialenosť 246 km (150 míľ) medzi Aténami a Spartou za menej než dva dni. Jeho opis udalostí však nespomína žiadny beh z Maratónu do Atén.
Legenda o bežcovi z Maratónu do Atén sa prvýkrát objavuje v Plutarchovom diele O sláve Atén v prvom storočí po Kr.. Plutarchos tento beh prisudzuje poslovi menom Thersipus alebo Eucles. O storočie neskôr sa príbeh spomína Lucian zo Samosty, no bežca nazýva Filippides (rovnaké meno dal v niektorých častiach rukopisu bežcovi medzi Aténami a Spartou aj Herodotos).
Je pravdepodobné, že počas 500 rokov medzi Herodotom a Plutarchom sa príbeh o Feidippidovi poplietol s tým o Bitke pri Maratóne, a nejaký spisovateľ s veľkou predstavivosťou si vymyslel príbeh o behu z Maratónu do Atén.
V roku 1876 napísal Robert Browning báseň Pheidippides, vďaka ktorej sa príbeh o gréckom bežcovi sa stal súčasťou ľudovej kultúry 19. storočia a bol prijatý ako historická legenda. Keď sa myšlienka novodobých olympijských hier stala skutočnosťou, Michel Bréal, francúzsky historik a lingvista, člen Medzinárodnej olympijskej komisie prišiel s nápadom usporiadať preteky na dlhú vzdialenosť, ktoré by oslavoval čin antického bežca. Túto myšlienku podporil aj Pierre de Coubertin, zakladateľ prvých moderných olympijských hier a novovytvorený beh, ktorý dostal meno maratón, propagoval v mnohých svojich príhovoroch. 
Maratón bol zaradený do programu prvých moderných olympijských hier v roku 1896 v Aténach ako záverečná disciplína. Výberové preteky do hlavnej súťaže vyhral Charilaos Vasilakos s časom 3 hodiny 18 minút, avšak v olympijských pretekoch, ktoré sa bežali 10. apríla od Maratónskeho mosta po Olympijský štadión v Aténach triumfoval Spiridon Louis, ktorý zdolal vzdialenosť 40 km (24.85 míľ) za 2 hodiny, 58 minút a 50 sekúnd.
Zatiaľ čo maratón oslavuje mýtický beh z Maratónu do Atén, Feidippidovmu polohistorickému behu medzi Aténami a Spartou od roku 1982 vzdáva hold Spartathlon.
Ženský maratón bol pridaný k olympijským disciplínam v roku 1984 na letných olympijských hrách v Los Angeles.
Ferdinand Karol Habsburský

Životopis

Ferdinand Karol Ľudovít Jozef Ján Mária (ako znelo celé jeho meno) sa od mladosti veľmi zaujímal o kultúru, najmä o divadlo. V rámci jeho vojenskej kariéry obvyklej pre rakúskych arcivojvodov sa v šestnástich rokoch stal poručíkom jazdectva. Ku koňom však nemal žiaden bližší vzťah, zato začal prejavovať technické nadanie. Bol povýšený na nadporučíka, neskoršie na kapitána a v r. 1897 sa stal podplukovníkom. Po smrti korunného princa Rudolfa začala jeho vojenská kariéra stúpať. Ako generálmajora ho prevelili do Prahy.
V tomto čase začal jeho vzťah s dcérou profesora viedenskej techniky Bertou Czuberovou. Problémom bol však jej meštiacky pôvod, a tak spoločenská priepasť v ich vzťahu bola ešte väčšia ako u arcivojvodu Františka Ferdinanda. V roku 1903 sa ich tajná láska stala verejným škandálom. Ferdinand Karol požiadal cisára Františka Jozefa o povolenie k sobášu. Ten však žiadosť o morganatický sobáš rezolútne zamietol. Podobný názor mal i jeho starší brat Otto. František Karol bol však neoblomný. 18. októbra 1904 bol zo „zdravotných dôvodov“ prepustený z armády a vykázaný z Viedne na zámok Rosenstein. Po piatich rokoch sa v roku 1909 vo Švajčiarsku s Bertou tajne zosobášili. Následné reakcie zo strany nahnevaného cisára nenechali na seba dlho čakať. V roku 1911 Františka Karola vylúčil z rodinného zväzku Habsburgovcov, odobral mu všetky tituly, vojenské hodnosti a vyznamenania. Iba na príhovor jeho nevlastnej matky Márie Terézie mu ponechal malú ročnú rentu.
Ferdinand Karol po svojom vylúčení z rodiny prijal občianske meno Ferdinand Burg. Po smrti svojho brata Františka Ferdinanda v roku 1914 bol pozvaný na pohreb, ale vtedy už bol z neho zlomený, zostarnutý muž, ignorovaný všetkými členmi rodiny i dvora. O rok nato v Mníchove zomrel. Jeho manželka zomrela v roku 1979 a obaja sú pochovaní na cintoríne v Merane.
Rubécourt-et-Lamécourt

Poloha

Obec má rozlohu 4,61 km². Najvyšší bod je položený 272 m n. m. a najnižší bod 158 m n. m.

Obyvateľstvo

Počet obyvateľov obce je 156 obyvateľov (2009).
Graf vývoja obyvateľstva:
Zdroje: INSEE
Davenescourt

Poloha

Obec má rozlohu 11,73 km². Najvyšší bod je položený 114 m n. m. a najnižší bod 44 m n. m.

Obyvateľstvo

Počet obyvateľov obce je 500 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Wünsch

Životopis

Športový funkcionár, organizátor lyžovania a lyžiarsky rozhodca v Banskej Bystrici, pôsobil v Klube českosloevnských lyžiarov v Banskej Bystrici (30. roky 20. stor.).
Chouzy-sur-Cisse

Poloha

Obec má rozlohu 22,43 km². Najvyšší bod je položený 115 m n. m. a najnižší bod 61 m n. m.

Obyvateľstvo

Počet obyvateľov obce je 1 859 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
František Setnička

Životopis

Pôsobil ako vysokoškolský pedagóg, rektor VŠLD vo Zvolene (1969-1971). Podieľal sa na industrializácii drevárskeho priemyslu na Slovensku, vypracoval koncepciu rozvojových smerov v oblasti energetických technológií spracovania dreva. Iniciátor vytvorenia n.p. Smrečina Banská Bystrica, zastával funkciu dočasného riaditeľa a hlavného inžiniera (1951-1955). Autor vysokoškolskej učebnice, učebných textov, pôvodných vedeckých a odborných prác. Spolupracoval s redakciou časopisu Drevo.
Ollanta Humala

Životopis

Ollanta Humala sa narodil v Lime v rodine známeho kečuánskeho právnika a politického aktivistu Isaaca Humalu, ktorý je ideologickým zakladateľom peruánskeho ľavicovo-nacionalistického hnutia Etnocacerista. Ollantov brat Antauro velil v januári 2005 niekoľkým desiatkam ozbrojencov (zväčša bývalých vojakov) z hnutia Etnocacerista, ktorý obsadili policajnú stanicu v mestečku Andahuaylas a požadovali odstúpenie prezidenta Alejandra Toleda. Akcia sa skončila smrťou niekoľkých policajtov a Antauro bol odsúdený na 25 rokov väzenia. Ollanta aktivity svojho brata odmietol a dištancoval sa od neho.
Humala v r. 1982 vstúpil do armády, kde dosiahol hodnosť podplukovníka. Na začiatku 90. rokov sa zúčastnil bojov proti maoistickej militantnej organizácii Svetlý chodník a v r. 1995 krátkej vojny medzi Peru a Ekvádorom o pohraničný región Cenepa. V októbri 2000 viedol Humala v mestečku Tacna na juhu Peru vojenskú vzburu miestnej posádky proti skorumpovanej vláde prezidenta Alberta Fujimoriho. Vzbura síce nebola úspešná, priniesla však Humalovi v Peru veľkú popularitu a po páde prezidenta Fujimoriho mu peruánsky kongres udelil pre akékoľvek stíhanie v súvislosti so vzburou amnestiu. Následne slúžil Humala do r. 2004 ako vojenský atašé v Paríži.
V r. 2005 vystúpil z armády a založil vlastnú politickú stranu s názvom Peruánska nacionalistická strana. V nasledujúcom roku vystúpil ako jej kandidát za prezidenta, pričom ho začala podporovať aj veľká centristická strana Únia za Peru. Mal povesť silného peruánskeho vlastenca a v prvom kole prezidentských volieb získal najviac hlasov (30,6%), pred druhým kolom mu však uškodili radikálne výroky jeho otca Isaaca (hoci sa Humala od nich dištancoval), ako aj tvrdá protikampaň jeho kritikov, ktorí ho označovali za ľavicovo-nacionalistického populistu. V druhom kole ho tak s náskokom 10% hlasov porazil protikandidát Alan García.
Humala kandidoval aj v nasledujúcich prezidentských voľbách v r. 2011, pričom sa opäť dostal do druhého kola, v ktorom so ziskom 51,5% hlasov porazil pravicovú kandidátku Keiko Fujimorovú (dcéru A. Fujimoriho) a stal sa tak 94. peruánskym prezidentom. Funkcie sa oficiálne ujal 28. júla 2011.
Ceaux-en-Loudun

Poloha

Obec má rozlohu 28,89 km². Najvyšší bod je položený 109 m n. m. a najnižší bod 46 m n. m.

Obyvateľstvo

Počet obyvateľov obce je 599 (2009).
Nasledujúci graf zobrazuje vývoj počtu obyvateľov v obci.
Zdroje: INSEE